(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ’ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ ΞΘ΄

Τρίτη 6 Φεβρουαρίου 2018

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Ειδική Ημερήσια Διάταξη:

Διαβίβαση Δικογραφιών ( Άρθρο 86 του Συντάγματος)

Διαβίβαση δικογραφίας που αφορά τους παρακάτω:

1) Αντώνιο Σαμαρά, Πρωθυπουργό από την 20-06-2012 έως την 26-01-2015,

2) Παναγιώτη Πικραμμένο, Πρωθυπουργό από την 16-05-2012 έως την 20-06-2012,

3) Δημήτριο Αβραμόπουλο, Υπουργό Υγείας από το έτος 2006 έως το έτος 2009,

4) Ανδρέα Λοβέρδο, Υπουργό Υγείας από την 07-09-2010 έως την 17-05-2012,

5) Ανδρέα Λυκουρέντζο, Υπουργό Υγείας από την 21-06-2012 έως την 25-06-2013,

6) Μάριο Σαλμά, Αναπληρωτή Υπουργό Υγείας από την 22-06-2012 έως την 23-06-2013,

7) Άδωνι Γεωργιάδη, Υπουργό Υγείας από την 25-06-2013 έως την 09-06-2014,

8) Ιωάννη Στουρνάρα, Υπουργό Οικονομικών από την 05-07-2012 έως την 10-06-2014,

9) Ευάγγελο Βενιζέλο, Υπουργό Οικονομικών από την 17-06-2011 έως την 21-03-2012 και Αντιπρόεδρο της Κυβέρνησης από την 25-06-2013 έως την 25-01-2015,

10) Γεώργιο Κουτρουμάνη, Υπουργό Εργασίας και Κοινωνικής Ασφάλισης από τον Ιούνιο του 2011 έως τον Μάιο του 2012,για τις πράξεις: α) της δωροληψίας πολιτικών αξιωματούχων (άρθρο 159 παράγραφος 1 Ποινικού Κώδικα, όπως αντικαταστάθηκε με την υποπαράγραφο ΙΕ4 του άρθρου πρώτου του ν. 4524/2014), β) της παθητικής δωροδοκίας (άρθρο 235 παρ. 1-2 Ποινικού Κώδικα, όπως ίσχυε με το άρθρο δεύτερο παράγραφος 1 του ν. 3666/2008 και με την παράγραφο 9α του άρθρου 24 του ν. 3943/2011 και γ) της απιστίας σχετικά με την υπηρεσία, το αντικείμενο της οποίας έχει συνολική αξία μεγαλύτερη των εκατόν είκοσι χιλιάδων ευρώ, στρεφόμενης κατά του Δημοσίου, εκ της οποίας η ζημία που προξενήθηκε ή οπωσδήποτε απειλήθηκε στο Δημόσιο, είναι ιδιαίτερα μεγάλης αξίας, η οποία υπερβαίνει το ποσό των εκατόν πενήντα χιλιάδων ευρώ (άρθρα 256 περίπτωση γ’ υποπερίπτωση ββ’, 263Α Ποινικού Κώδικα σε συνδυασμό με άρθρα 1 παράγραφος 1 εδάφιο β’ του ν. 1608/1950), σελ.   
2. Επί διαδικαστικού θέματος, σελ.

ΠΡΟΕΔΡΕΥΟΥΣΑ

ΧΡΙΣΤΟΔΟΥΛΟΠΟΥΛΟΥ Α. , σελ.

ΟΜΙΛΗΤΕΣ

Επί διαδικαστικού θέματος:  
ΧΡΙΣΤΟΔΟΥΛΟΠΟΥΛΟΥ Α. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ ΞΘ΄

Τρίτη 6 Φεβρουαρίου 2018

Αθήνα, σήμερα στις 6 Φεβρουαρίου 2018, ημέρα Τρίτη και ώρα 15.20΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία της Γ΄ Αντιπροέδρου αυτής κ. **ΑΝΑΣΤΑΣΙΑΣ ΧΡΙΣΤΟΔΟΥΛΟΠΟΥΛΟΥ**.

**ΠΡΟΕΔΡΕΥΟΥΣΑ (Αναστασία Χριστοδουλοπούλου):** Κυρίες και κύριοι συνάδελφοι, αρχίζει η συνεδρίαση.

Εισερχόμαστε στη

**ΣΥΜΠΛΗΡΩΜΑΤΙΚΗ ΗΜΕΡΗΣΙΑ ΔΙΑΤΑΞΗ**

Με θέμα: «Ανακοίνωση του Προέδρου της Βουλής κ. Νικολάου Βούτση, σύμφωνα με τα άρθρα 51 και 153 παρ. 1 και 2 του Κανονισμού της Βουλής στοιχείων που διαβιβάστηκαν στη Βουλή κατ’ εφαρμογήν του άρθρου 86 παρ. 2 εδ. β΄ του Συντάγματος».

Κυρίες και κύριοι συνάδελφοι, θα αναγνώσω μία ανακοίνωση.

Ενημερωτικό Σημείωμα

Διαβίβαση Δικογραφιών (Άρθρο 86 του Συντάγματος)

Διαβίβαση δικογραφίας που αφορά τους παρακάτω:

1) Αντώνιο Σαμαρά, Πρωθυπουργό από την 20-6-2012 έως την 26-1-2015,

2) Παναγιώτη Πικραμμένο, Πρωθυπουργό από την 16-5-2012 έως την 20-6-2012,

3) Δημήτριο Αβραμόπουλο, Υπουργό Υγείας από το έτος 2006 έως το έτος 2009,

4) Ανδρέα Λοβέρδο, Υπουργό Υγείας από την 7-9-2010 έως την 17-5-2012,

5) Ανδρέα Λυκουρέντζο, Υπουργό Υγείας από την 21-6-2012 έως την 25-6-2013,

6) Μάριο Σαλμά, Αναπληρωτή Υπουργό Υγείας από την 22-6-2012 έως την 23-6-2013,

7) Άδωνι Γεωργιάδη, Υπουργό Υγείας από την 25-6-2013 έως την 9-6-2014,

8) Ιωάννη Στουρνάρα, Υπουργό Οικονομικών από την 5-7-2012 έως την 10-6-2014,

9) Ευάγγελο Βενιζέλο, Υπουργό Οικονομικών από την 17-6-2011 έως την 21-3-2012 και Αντιπρόεδρο της Κυβέρνησης από την 25-6-2013 έως την 25-1-2015,

10) Γεώργιο Κουτρουμάνη, Υπουργό Εργασίας και Κοινωνικής Ασφάλισης από τον Ιούνιο του 2011 έως τον Μάιο του 2012,

για τις πράξεις: α) της δωροληψίας πολιτικών αξιωματούχων (άρθρο 159 παράγραφος 1 Ποινικού Κώδικα, όπως αντικαταστάθηκε με την υποπαράγραφο ΙΕ4 του άρθρου πρώτου του ν.4524/2014), β) της παθητικής δωροδοκίας (άρθρο 235 παράγραφοι 1-2 του Ποινικού Κώδικα, όπως ίσχυε με το άρθρο δεύτερο παράγραφος 1 του ν.3666/2008 και με την παράγραφο 9α του άρθρου 24 του ν.3943/2011 και γ) της απιστίας σχετικά με την υπηρεσία, το αντικείμενο της οποίας έχει συνολική αξία μεγαλύτερη των εκατόν είκοσι χιλιάδων ευρώ, στρεφόμενης κατά του δημοσίου, εκ της οποίας η ζημία που προξενήθηκε ή οπωσδήποτε απειλήθηκε στο δημόσιο, είναι ιδιαίτερα μεγάλης αξίας, η οποία υπερβαίνει το ποσό των εκατόν πενήντα χιλιάδων ευρώ (άρθρα 256 περίπτωση γ΄ υποπερίπτωση ββ΄, 263Α Ποινικού Κώδικα σε συνδυασμό με άρθρα 1 παράγραφος 1 εδάφιο β΄ του ν.1608/1950).

Επίσης, μεταξύ των εγγράφων που διαβιβάστηκαν, είναι και οι από 21-2-2017, 8-3-2017 και 13-4-2017 Αναφορές των Ανδρέα Λοβέρδου, Βασιλείου Κεγκέρογλου και Εύης Χριστοφιλοπούλου, στις οποίες φέρεται να καταγγέλλεται η τέλεση της πράξης της μη τιμολόγησης φαρμάκων και της αύξησης της ετήσιας φαρμακευτικής δαπάνης για το έτος 2015 από τον τότε διατελέσαντα Υπουργό Υγείας για την υπό στοιχείο γ) ως άνω πράξη.

Η ως άνω δικογραφία θα είναι διαθέσιμη προς ανάγνωση στους εκπροσώπους των κομμάτων και τους ενδιαφερόμενους Βουλευτές στο γραφείο 131 του πρώτου ορόφου του Μεγάρου, με σειρά προτεραιότητας, λόγω του περιορισμένου εμβαδού του γραφείου.

Σας ευχαριστώ.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΟΥΣΑ (Αναστασία Χριστοδουλοπούλου):** Με τη συναίνεση του Σώματος και ώρα 15.25΄ λύεται η συνεδρίαση για την προσεχή Πέμπτη 8 Φεβρουαρίου 2018 και ώρα 9.30΄, με αντικείμενο εργασιών του Σώματος: α) κοινοβουλευτικό έλεγχο, συζήτηση επικαίρων ερωτήσεων και β)

νομοθετική εργασία, σύμφωνα με την ημερήσια διάταξη που έχει διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**